Petaurista

Petaurista ialah genus rodensia dalam keluarga Sciuridae. Ia ialah tupai terbang besar hingga sangat besar, yang dijumpai di hutan dan habitat berhutan lain di selatan dan timur Asia.

Sama dengan tupai terbang lain, ia kebanyakannya nokturnal dan boleh meluncur (bukan terbang seperti kelawar) dalam jarak yang jauh di antara pokok dengan mengembangkan patagiumnya, iaitu kulit di antara anggotanya. Ia banyak memakan bahan tumbuhan, tapi turut menjamah binatang kecil seperti serangga.

Taksonomi
Taksonomi pada peringkat spesies sangat rumit dan belum diselesaikan sepenuhnya. Pada 2005, Mammal Species of the World mengakui lapan spesies, namun kajian-kajian kemudian mendapati bahawa sebahagian spesies ini adalah sangat polifiletik,  dan para pakar terkini sering mengakui beberapa "subspesies" yang paling mencapah sebagai spesies yang sah. Tambahan pula, tiga spesies baru telah diambarkan dari timur laut India pada 2007–2013, walaupun kesahihannya perlu disahkan.

 Spesies hidup 
Lapan spesies diakui dalam Mammal Species of the World pada 2005:

 Tupai terbang gergasi merah putih, Petaurista alborufus Milne-Edwards, 1870
 Tupai terbang gergasi bintik, Petaurista elegans Müller, 1840
 Tupai terbang gergasi Jepun, Petaurista leucogenys Temminck, 1827
 Tupai terbang gergasi Hodgson, Petaurista magnificus Hodgson, 1836
 Tupai terbang gergasi Bhutan, Petaurista nobilis Gray, 1842
 Tupai terbang gergasi merah, Petaurista petaurista Pallas, 1766
 Tupai terbang gergasi India, Petaurista philippensis Elliot, 1839
 Tupai terbang gergasi China, Petaurista xanthotis Milne-Edwards, 1872

Tujuh spesies tambahan turut diakui, namun secara tradisinya dianggap subspesies:

 Tupai terbang gergasi perut putih, Petaurista albiventer Gray, 1834
 Tupai terbang gergasi kepala kelabu, Petaurista caniceps Gray, 1842
 Tupai terbang gergasi Formosa, Petaurista grandis Swinhoe, 1863
 Tupai terbang gergasi Hainan, Petaurista hainana G. Allen, 1925
 Tupai terbang gergasi Taiwan, Petaurista lena Thomas, 1907
 Tupai terbang gergasi bintik, Petaurista marica Thomas, 1912
 Tupai terbang gergasi Chindwin, Petaurista sybilla Thomas and Wroughton, 1916

Tiga spesies baru yang digambarkan oleh Anwaruddin Choudhury dari Arunachal Pradesh pada 2007–2013:

 Tupai terbang gergasi Mechuka, Petaurista mechukaensis Choudhury, 2007
 Tupai terbang gergasi Bukit Mishmi, Petaurista mishmiensis Choudhury, 2009
 Tupai terbang gergasi Mebo, Petaurista siangensis Choudhury, 2013

Spesies pupus
Selain daripada spesies hidup, terdapat beberapa spesies pupus yang hanya diketahui melalui tinggalan fosil dari zaman Pleistosen Tengah dan Akhir di China, Timur Jauh Rusia dan Jerman:

 †Petaurista brachyodus Young, 1934
 †Petaurista helleri Dehm, 1962
 †Petaurista tetyukhensis Tiunov & Gimranov, 2019

 Rujukan